Chrósćicy. Za posledni tydźeń wulkich prózdnin, wot 24. do 29. awgusta 2020, planuje Rěčny centrum WITAJ intensiwny kurs čěšćiny za młodostnych a dorosćenych z čěskim wučerjom Janom Breindlom w Chrósćicach. Pod dodźerženjom předpisow škita před koronu ma so wšědnje wot ranja hač do zažneho popołdnja poskićeć wučba čěšćiny a popołdnju zarjadowanje k čěskim stawiznam a kulturje. Jedna so wo poskitk za započatkarjow a pokročenych. Wobdźělenje na kursu płaći 100 eurow, šulerjo a studenća płaća 50 eurow. Zajimcy njech přizjewja so w RCW pod abo pod telefonowym čisłom 03591/ 550 400. Na nadrobniše prašenja wotmołwja Jan Breindl pod abo pod tel. čo. 0179/ 24 37 041.
Pokładownja zaso přistupna
Budyšin. Wopyt Budyskeje tachantskeje pokładownje je zaso móžny. Hladajo na koronowe postajenja pak je ličba runočasnje w rumnosćach přitomnych wosobow na pjeć wobmjezowana. Wuwzaće su swójby z wjace hač třomi dźěćimi. Wodźenja tuchwilu móžne njejsu, wopytowarjo maja sej hubu a nós zakryć.
Pytaja hodowny štom
szl_Latn ces_Latn pol_Latn pol_Latn